തെങ്ങ് കര്ഷകര് ദുരിതത്തിലേക്ക് പച്ച തേങ്ങയുടെ വില വര്ദ്ധിപ്പിക്കണം യൂസഫ് പള്ളിയത്ത് വേളം: ഗവണ്മെന്റ് വിവിധ ഏജന്സികള് വഴി പച്ച തേങ്ങ സംഭരിക്കുകയും പച്ച തേങ്ങയുടെ വില വര്ദ്ധിപ്പിച്ച് കിലോയ്ക്ക് നാല്പത് രൂപ നിരക്കില് കര്ഷകരോട് നേരിട്ട് വാങ്ങണമെന്നും കാര്ഷിക വികസന സമിതി അംഗം യൂസഫ് പള്ളിയത്ത് ആവശ്യപ്പെട്ടു. നാളികേരത്തിന്റെ വിലയിടിവും ഉല്പ്പാദന കുറവും കാരണം തെങ്ങ് കര്ഷകര് ദുരിതത്തിലാണ്. തെങ്ങുകളില് നിന്ന് ലഭിക്കുന്ന നാളികേരത്തിന്റെ വരുമാനത്തിനെക്കാള് കുടുതല് ചെലവു വര്ദ്ധിക്കുന്ന സ്ഥിതിയാണ് നിലവിലുള്ളത്. വിവിധ പ്രദേശങ്ങളിലെ തെങ്ങിന് തോട്ടങ്ങളില് കുരങ്ങന്ന്മാരുടെ ശല്യം രൂക്ഷമാണ്. തെങ്ങില് നിന്ന് തേങ്ങ കൊയ്യുന്നതിനും പൊളിക്കുന്നതിനും തെങ്ങിന്റെ വളപ്രയോഗവും കൂലി ചെലവും കഴിച്ചാല് ബാക്കി ഒന്നും തെങ്ങ് കര്ഷകര്ക് ലഭിക്കാത്ത അവസ്ഥയാണ് ഇപ്പോഴുള്ളത്. കപ്പ, വാഴ, ചേന എന്നിവ ഇടവിളകൃഷി ചെയ്യുന്ന തെങ്ങിന് തോട്ടങ്ങളില് കാട്ടുപന്നികളുടെ വിള നശിപ്പിക്കല് കുടുതലാണ്. ഈ സ്ഥിതി തുടര്ന്നു പോയാല് നാളികേര കര്ഷകര് ദുരിതത്തിലാകും. അത് കൊണ്ട് നാളികേരത്തിന്റെ വില വര്ദ്ധിപ്പിക്കുന്നതിനാവശ്യമായ നടപടികള് കൃഷി വകുപ്പിന്റെ ഭാഗത്ത് നിന്ന് ഉണ്ടാകണമെന്ന് യൂസഫ് പള്ളിയത്ത് ആവശ്യപ്പെട്ടു.